ГИЛБЕРТ ФАЈЛ

А

кадемик др Гилберт Фајл (Gilbert Fayl) рођен је 18. марта 1937. године у Будимпешти. На Техни­чком уни­верзитету у Копен­ха­гену завршио је мастер-сту­дије (1967), а постди­пломске студије у Дан­­­ском на­цио­нал­ном истра­­жи­вачком центру. Звање доктора фи­ло­­зо­фије при­родних наука – физике сте­као је на Уни­вер­зи­тету у Дебрецену у Мађарској.

Поред осталог, био је предавач по позиву на Уни­вер­­зитету за технологију и економију, Одјељење за ино­­­ва­ционе студије и историју технологије, у Бу­дим­пе­шти, као и на Универзитету „Џорџ Вашингтон”, Аме­­­ри­чком уни­вер­зитету у Вашингтону и Универ­зи­тету Харвард (САД).

Представљао је Данску у Скандинавском истраживачком пројекту међу­собне сарадње, Рисо, Данска – Штокхолм, Шведска (1967–1969) и при Аген­цији за нуклеарну енергију (OECD) у Халдену, Норвешка (1970–1974).

У оквиру Европске комисије био је ангажован као: истраживач у Инсти­туту за трансуранијумске елементе у Карлсруеу (Њемачка), који је у саставу Заједничког истраживачког центра Европске комисије (1974–1976); научни координатор у сједишту Заједничког истраживачког центра Европ­ске ко­мисије у Бриселу (1976–1980); виши администратор у Генералном дирек­то­рату за истраживање у Бриселу и члан тима за дефинисање оквирних про­гра­ма (1981–1989); савјетник за науку, технологију и образовање при деле­гацији Европске комисије у САД (1989–1994); руководилац у Одјељењу за евалуацију програма истраживања при Генералном директорату за истра­живање у Бриселу (1995–2000); руководилац у Одјељењу за односе са савје­тодавним одбором при Генералном директорату за истраживање у Бриселу (2001–2002).

Био је секретар за међународне односе Европске академије наука и умјет­ности, те оснивач и предсједник Иницијативе за централни и југо­источни европски иновацијски простор, те суоснивач и предсједник Европ­ске истра­живачке иновацијске и пословне мреже.

Редовни је члан Европске академије наука и умјетности, те један од осни­вача и предсједник Глобалног округлог стола (The Global Round Table).

За иностраног члана Академије наука и умјетности Републике Српске иза­бран је 4. децембра 2015. године.